PATVIRTINTA

Mažeikių „Žiburėlio“ pradinės mokyklos direktoriaus 2022 m. sausio 20 d.

įsakymu Nr. V1-15

**MAŽEIKIŲ „ŽIBURĖLIO“ PRADINĖS MOKYKLOS MOKYTOJŲ TARYBOS NUOSTATAI**

1. **BENDROSIOS NUOSTATOS**
2. Mažeikių „Žiburėlio“ pradinės mokyklos Mokytojų taryba (toliau – Mokytojų taryba) yra nuolat veikianti Mokyklos savivaldos institucija mokytojų, švietimo pagalbos specialistų ir kitų ugdymo procese dalyvaujančių asmenų profesiniams ir bendriesiems ugdymo klausimams spręsti.
3. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo įstatymu ir kitais įstatymais, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Mokyklos vadovo įsakymais, Mokyklos nuostatais, šiais Nuostatais ir kitais teisės aktais.
4. Mokytojų tarybos išvados ir pasiūlymai, teikiami steigėjui, Mokyklos vadovui, kitoms mokyklos savivaldos institucijoms ar socialiniams partneriams yra rekomendacinio pobūdžio.
5. Mokytojų tarybos veiklą reglamentuoja Mokytojų tarybos nuostatai, kuriuos tvirtina Mokyklos vadovas.
6. Mokytojų taryba dirba vadovaudamasi Mokyklos mokslo metų veiklos planu.
7. **MOKYTOJŲ TARYBOS STRUKTŪRA IR VEIKLOS ORGANIZAVIMAS**
8. Mokytojų tarybą sudaro 9 nariai, renkami dviejų metų laikotarpiui. Mokytojų tarybos narių kadencijų skaičius neribojamas.
9. Mokytojų taryba renkama visuotiniame mokytojų, švietimo pagalbos specialistų ir kitų ugdymo procese dalyvaujančių asmenų visuotiniame susirinkime atviru balsavimu.
10. Mokytojų tarybai vadovauja pirmininkas, išrinktas atviru balsavimu pirmame naujos Mokytojų tarybos posėdyje.
11. Mokytojų tarybos dokumentus pagal dokumentacijos planą ir dokumentų valdymo taisykles tvarko mokytojų tarybos sekretorius, išrenkamas atviru balsavimu balsų dauguma.
12. Mokytojų tarybos posėdžiai šaukiami prasidedant ir baigiantis mokslo metams, ne rečiau kaip kartą per pusmetį, prireikus šaukiami neeiliniai mokytojų tarybos posėdžiai.
13. Mokytojų tarybos posėdžiai yra teisėti, jei juose dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvaujančiųjų balsų dauguma. Jei balsai pasiskirsto po lygiai, sprendžiamasis balsas priklauso Mokytojų tarybos pirmininkui.
14. Į Mokytojų tarybos posėdžius gali būti kviečiami kitų Mokyklos savivaldos institucijų atstovai, kiti asmenys. Jie turi patariamojo balso teisę.
15. Mokytojų tarybos nutarimai įsigalioja nuo jų priėmimo dienos.
16. Mokytojų tarybos darbotvarkę, posėdyje numatomus svarstyti klausimus, bei jų pranešėjus sudaro ir paskelbia Mokytojų tarybos pirmininkas pasitaręs su mokyklos vadovu.
17. **MOKYTOJŲ TARYBOS FUNKCIJOS**
18. Mokytojų taryba atlieka šias funkcijas:
    1. inicijuoja Mokyklos kaitos procesus, inovacijų diegimą;
    2. formuoja strateginius Mokyklos tikslus, uždavinius, viziją, filosofiją;
    3. dalyvauja planuojant Mokyklos veiklą;
    4. planuoja ir aptaria ugdymo turinį (programas, mokymo ir mokymosi metodus, kontekstą, mokinių pasiekimų ir pažangos vertinimo būdus, ugdymo(si) priemones bei patyrimą, kurį mokiniai sukaupia ugdymo(si) procese);
    5. aptaria skirtingų gebėjimų mokinių ugdymo organizavimo principus, jų ugdymo ir mokymo programas, metodus;
    6. analizuoja mokinių mokymosi krūvius, pažangumo ir lankomumo klausimus;
    7. aptaria švietimo reformos įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;
    8. priima nutarimus, vadovaudamasi Lietuvos Respublikos švietimo, mokslo ir sporto ministro patvirtintais bendraisiais ugdymo planais ir kitais norminiais teisės aktais;
    9. teikia Mokyklos vadovui, atestacijos komisijai siūlymus dėl mokytojų kvalifikacijos kėlimo;
    10. analizuoja, kaip Mokykla vykdo veiklos ir ugdymo planus;
    11. svarsto darbo tvarkos taisykles ir teikia jas Mokyklos tarybai pritarti;
    12. vykdo mokyklos tikslų ir uždavinių įgyvendinimo stebėseną, teikia siūlymus.
19. **TARYBOS NARIŲ TEISĖS IR PAREIGOS**
20. Tarybos pirmininkas turi teisę:
    1. siūlyti tarybos veiklos planą, posėdžių darbotvarkę;
    2. kviesti į tarybos posėdžius reikiamus Mokyklos bendruomenės ir kitų institucijų atstovus;
    3. organizuoti Mokytojų tarybos nutarimų ir rekomendacijų vykdymo kontrolę;
    4. skelbti ar pakeisti posėdžio datą ir darbotvarkę;
    5. leisti mokytojų tarybos nariui nedalyvauti posėdyje;
    6. siūlyti posėdžio reglamentą, nutarimo projektą.
21. Tarybos pirmininkas privalo:
    1. prieš 7 dienas iki mokytojų tarybos posėdžio informuoti narius apie posėdžio datą ir darbotvarkę (išskyrus tuos atvejus, kai šaukiamas neeilinis – ekstra posėdis);
    2. būti reiklus ir nepažeisti etikos normų;
    3. išklausyti mokytojų pastabas ir pasiūlymus;
    4. informuoti apie anksčiau priimtų nutarimų ir rekomendacijų vykdymą;
    5. racionaliai naudoti posėdžio laiką, prižiūrėti, kad būtų laikomasi numatyto reglamento;
    6. Tarybos pirmininkas turi sprendžiamojo balso teisę ir atsako už visą Mokytojų tarybos veiklą.
22. Mokytojų tarybos nariai turi teisę:
    1. siūlyti Mokyklos veiklą tobulinančius klausimus;
    2. aktyviai dalyvauti rengiantis posėdžiui;
    3. iš anksto susipažinti su svarstymo medžiaga;
    4. pareikšti savo nuomonę svarstomu klausimu pagal reglamentą ar balsuojant;
    5. teikti pasiūlymus posėdžio darbotvarkei ir nutarimams;
    6. balsuoti.
23. Mokytojų tarybos nariai privalo:
    1. dalyvauti mokytojų tarybos posėdžiuose;
    2. laikytis reglamento bei etikos normų reikalavimų;
    3. priimti kritines pastabas ir pasiūlymus;
    4. racionaliai naudoti posėdžio laiką;
    5. prašyti Mokytojų tarybos pirmininko leisti nedalyvauti posėdyje dėl svarbios priežasties.
24. **BAIGIAMOSIOS NUOSTATOS**
25. Mokytojų tarybos posėdžio protokolas yra mokyklos veiklos dokumentas.
26. Kiekvienas Mokytojų tarybos narys dėl posėdžio nutarimų turi teisę balsuoti nuotoliniu būdu (elektroniniu paštu).
27. Mokytojų tarybos protokolą Mokytojų tarybos sekretorius (-ė) ne vėliau kaip per 5 darbo dienas po posėdžio perduoda Mokyklos vadovui arba jo nurodytam asmeniui.
28. Į Mokytojų tarybos posėdį gali būti kviečiami su svarstomu klausimu susiję asmenys. Spendimą dėl kitų asmenų dalyvavimo Mokytojų tarybos posėdyje priima Mokyklos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_